open-index/open-wikipedia-markdown huggingface dataset:
গান্ধী শান্তি পুরস্কার

থাম্ব|আন্তর্জাতিক গান্ধী শান্তি পুরস্কার
**আন্তর্জাতিক গান্ধী শান্তি পুরস্কার** ভারত সরকার কর্তৃক প্রদত্ত মহাত্মা গান্ধীর নামাঙ্কিত একটি বার্ষিক আন্তর্জাতিক পুরস্কার।

১৯৯৫ সালে মহাত্মা গান্ধীর ১২৫তম জন্মজয়ন্তী উপলক্ষে গান্ধীজির মতাদর্শের প্রতি শ্রদ্ধা জানাতে ভারত সরকার এই পুরস্কার চালু করে। অহিংসা ও অন্যান্য গান্ধীবাদী পদ্ধতিতে আর্থ-সামাজিক বা রাজনৈতিক পরিবর্তন সাধনের ক্ষেত্রে বিশেষ অবদানের জন্য ব্যক্তি বা প্রতিষ্ঠানের প্রতি এই পুরস্কার প্রদান করা হয়। এই পুরস্কারের নগদ অর্থমূল্য এক কোটি টাকা; সঙ্গে একটি স্মারক ও একটি মানপত্রও প্রদান করা হয়। জাতীয়তা, জাতি, ধর্মমত ও লিঙ্গ নির্বিশেষে এই পুরস্কার দেওয়া হয়।

ভারতের প্রধানমন্ত্রী, লোকসভার বিরোধী দলনেতা, ভারতের প্রধান বিচারপতি এবং অপর দুই বিশিষ্ট ব্যক্তিত্বদের নিয়ে গঠিত একটি জুরি প্রতি বছর পুরস্কারপ্রাপকের নাম স্থির করেন।

## পুরস্কার প্রাপক

## তথ্যসূত্র


## আরও দেখুন
* অ্যাটমস ফর পিস অ্যাওয়ার্ড
* গান্ধী মেমোরিয়ান ইন্টারন্যাশানাল ফাউন্ডেশন
* গান্ধী পিস অ্যাওয়ার্ড

বিষয়শ্রেণী:শান্তি পুরস্কার
বিষয়শ্রেণী:ভারতীয় পুরস্কার

বিষয়শ্রেণী:গান্ধীবাদী
বিষয়শ্রেণী:মহাত্মা গান্ধীর স্মারক
বিষয়শ্রেণী:গান্ধী শান্তি পুরস্কার বিজয়ী
বিষয়শ্রেণী:গান্ধীবাদ
ভগিনী গার্গী

**ভগিনী গার্গী** (১৯১১ – ২০০৪) ছিলেন একজন বিশিষ্ট বিবেকানন্দ-গবেষক। তার পূর্বাশ্রমের নাম **মেরি লুই বার্ক**। ছয় খণ্ডে রচিত *স্বামী বিবেকানন্দ ইন দ্য ওয়েস্ট: নিউ ডিসকভারিজ* গ্রন্থের জন্য তিনি ভারত তথা বেদান্ত-বিশেষজ্ঞ মহলে সুপরিচিত।

১৯৪৮ সালে উত্তর ক্যালিফোর্নিয়ার সান ফ্রান্সিসকো শহরে অবস্থিত বেদান্ত সোসাইটির তদনীন্তন মঠাধ্যক্ষ স্বামী অশোকানন্দ বার্ককে রামকৃষ্ণ-বিবেকানন্দ আন্দোলন সম্পর্কে অবহিত করেন। ১৯৭৪ সালে ভারতে এসে রামকৃষ্ণ সংঘে দীক্ষা গ্রহণ করেন বার্ক। তার মেধা ও গবেষণাকর্মের স্বীকৃতিস্বরূপ বেদজ্ঞ পণ্ডিত গার্গীর নামানুসারে ব্রাহ্মচর্য জীবনের নামকরণ হয় ভগিনী গার্গী। ১৯৮৩ সালে রামকৃষ্ণ মিশন তার বিবেকানন্দ-সংক্রান্ত গবেষণার স্বীকৃতিস্বরূপ তার হাতে প্রথম বিবেকানন্দ পুরস্কার তুলে দেন। পরে তিনি সন্ন্যাস গ্রহণ করে প্রব্রাজিকা প্রজ্ঞাপ্রাণা নামে পরিচিত হন।

## সাহিত্যকর্ম
* 
* 
* 
* 
* 
* 

## আরও দেখুন
* রামকৃষ্ণ পরমহংস
* স্বামী বিবেকানন্দ

## পাদটীকা

বিষয়শ্রেণী:রামকৃষ্ণ মিশন
বিষয়শ্রেণী:বেদান্ত
বিষয়শ্রেণী:মার্কিন লেখক
বিষয়শ্রেণী:১৯১২-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ধর্মীয় লেখিকা
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:মার্কিন হিন্দু
কাঁঠালি চাঁপা

**কাঁঠালি চাঁপা** বা **কাঁঠালি চম্পা** হলুদ রঙের ফুল যা থেকে কাঁঠালের তীব্র সুবাস নির্গত হয়ে থাকে। উদ্ভিদ বিদ্যা অনুযায়ী এটি **Annonaceae** পরিবারের সদস্য; বৈজ্ঞানিক নাম *Artabotrys hexapetalus*, ইংরেজি নাম: **ylang ylang vine**, **climbing lang-lang**, **tail grape**, **ilang-ilang**। কোনো কোনো এলাকায় একে **হাড়ি চম্পা** বলেও আখ্যায়িত করা হয়। ভারতবর্ষে এটি **মনোরঞ্জিনী** নামে ব্যাপকভাবে পরিচিত। ভারত, মিয়ানমার এবং শ্রীলঙ্কার কোন কোন স্থানে একে Ejang elang বলেও অভিহিত করা হয়।

## বিবরণ
কাঁঠালি চাঁপা গাছটি মাঝারি আকারের লতানো গুল্ম; উচ্চতায় ৮-১০ ফুট লম্বা। তবে এর কাষ্ঠল লতা দীর্ঘ হয়ে থাকে। শাখা অবনত অর্থাৎ ঝুকেঁ থকে। কাঠালি চাঁপার উজ্জ্বল সবুজ পাতা ৪ থেকে ৮ ইঞ্চি পর্যন্ত লম্বা হয়, পাতা "একান্তর" এবং চর্মবৎ। পত্রফলকের নিম্নতল ফ্যাকাশে সবুজ। ফুল ফোটে বর্ষায়। শুরুতে সবুজাভ ফুলটি ধীরে ধীরে কড়া হলুদ বর্ণ ধারণ করে। ফুলের রং হলদেটে বা সোনালি হলুদ, কাক্ষিক, পাপড়িসংখ্যা ৬। খোলা ফুলের গন্ধ তীব্র, মাতাল করা। পাতার কক্ষে একক বা ২-৩টি ফুল জন্মে। এই ফুলের নির্যাস সুগন্ধি তৈরীতে ব্যবহৃত হয়।

## চিত্রশালা

File:Artabotrys hexapetalus 01.jpg|Fruits
File:Artabotrys hexapetalus 06.JPG|Leaves
File:Artabotrys hexapetalus 10.JPG|Hook


## তথ্যসূত্র

## বহিঃসংযোগ
* Lord, Tony (2003) Flora : The Gardener's Bible : More than 20,000 garden plants from around the world. London: Cassell. 
* Botanica Sistematica
* www.prioryplants.co.uk/81/SouthAfricanplants.aspx

## বহি:সংযোগ
*

বিষয়শ্রেণী:বাংলাদেশের ফুল
বিবেকানন্দর ইল্লম

thumb|300px|বিবেকানন্দর ইল্লম
**বিবেকানন্দর ইল্লম** ভারতের চেন্নাই শহরের স্বামী বিবেকানন্দের স্মৃতিবিজড়িত একটি ঐতিহাসিক স্থাপনা ও সংগ্রহালয়। এই ভবনটি **বিবেকানন্দ হাউস**, **আইস হাউস**, **ক্যাসল কেরনান** ইত্যাদি নামেও পরিচিত। ১৮৯৭ সালে চেন্নাই (তদনীন্তন মাদ্রাজ) ভ্রমণের সময় স্বামী বিবেকানন্দ নয় দিন এই বাড়িতে বাস করেন। বিবেকানন্দর ইল্লম বর্তমানে রামকৃষ্ণ মিশনের চেন্নাই শাখা প্রতিষ্ঠিত স্বামী বিবেকানন্দ সংক্রান্ত একটি স্থায়ী সংগ্রহালয়।

১৮৪২ সালে *আইস কিং* নামে পরিচিত ফ্রেডেরিক টিউডর মাদ্রাজ শহরে বঙ্গোপসাগরের তীরে একটি আইসহাউস নির্মাণ করেন। এই আইসহাউসটি ছিল তার বরফ ব্যবসার একটি অঙ্গ। ১৮৮০ সাল নাগাদ ব্যবসায় মন্দা দেখা দিলে মাদ্রাজের বিলিগিরি আইয়েঙ্গার বাড়িটি কিনে নেন। তিনি বাড়িটির নকশা পরিবর্তন করে এটিকে তার বাসভবনে পরিণত করেন। নাম দেন *কাসল কেরনান*। পাশ্চাত্যে ধর্মপ্রচারের পর স্বামী বিবেকানন্দ ১৮৯৭ সালে ভারতে প্রত্যাবর্তনের সময় মাদ্রাজে অবতরণ করলে আইয়েঙ্গার তার শিষ্যত্ব গ্রহণ করেন। এই সময় স্বামীজি তার গৃহেই আতিথ্য গ্রহণ করেন। ১৮৯৭ সালের ৬ ফেব্রুয়ারি থেকে ১৪ ফেব্রুয়ারি পর্যন্ত স্বামীজি এই বাড়িতে অবস্থান করেন এবং এখান থেকেই প্রদান করেন তার কতকগুলি বিখ্যাত বক্তৃতা। ফেরার আগে তিনি শিষ্যদের অনুরোধে এই বাড়িতে একটি স্থায়ী কেন্দ্র নির্মাণে সম্মতি জানান। ১৯০৬ সাল পর্যন্ত এই বাড়িতে মিশনের কাজকর্ম চলে। এরপর বাড়িটি বন্ধক পড়ে এবং এক জমিদার এটি কিনে নেন। ১৯১৭ সালে মাদ্রাজ সরকার তাদের সমাজ কল্যাণ কর্মসূচির অঙ্গ হিসেবে মহিলাদের প্রশিক্ষণাগার ও বিধবাদের আবাস প্রতিষ্ঠার জন্য বাড়িটি অধিগ্রহণ করে নেন।

১৯৬৩ সালে স্বামী বিবেকানন্দের জন্মশতবর্ষ উপলক্ষে তামিলনাড়ু সরকার ভবনটির নামকরণ করেন *বিবেকানন্দর ইল্লম*। ১৯৯৭ সালের ৬ ফেব্রুয়ারি সরকার রামকৃষ্ণ মিশনকে লিজে ভবনটি প্রদান করে স্বামী বিবেকানন্দ সংক্রান্ত স্থায়ী প্রদর্শনী চালু করার জন্য। ১৯৯৯ সালের ২০ ডিসেম্বর এই স্থায়ী প্রদর্শনীটি সর্বসাধারণের জন্য খুলে দেওয়া হয়। প্রদর্শনীর সঙ্গে সঙ্গে এখানে যুবকদের আলোচনাসভা, ধ্যান ও যোগের ক্লাসও নেওয়া হয়।

## বহিঃসংযোগ
* Vivekanandar Illam at the website of Sri Ramakrishna Math, Chennai
* The Hindu: Ice House through the years
* Video presentation on Vivekanandar Illam

বিষয়শ্রেণী:চেন্নাইয়ের ভবন ও স্থাপনা
বিষয়শ্রেণী:চেন্নাইয়ের দর্শনীয় স্থান
বিষয়শ্রেণী:রামকৃষ্ণ মিশন
বিষয়শ্রেণী:স্বামী বিবেকানন্দ
বিষয়শ্রেণী:স্বামী বিবেকানন্দের স্মারক
বিষয়শ্রেণী:ভারতের জীবনীমূলক জাদুঘর
পৌষপার্বণ

**পৌষপার্বণ** বা **পিঠেপার্বণ** পশ্চিমবঙ্গ ও বাংলাদেশে পালিত একটি হিন্দু লোকউৎসব। বাংলা পৌষমাসের সংক্রান্তিতে এই উৎসব পালিত হয়। এই দিন হিন্দুরা পিঠে প্রস্তুত করে দেবতার উদ্দেশ্যে নিবেদন করেন।

প্রাচীন কাল থেকেই দেবতার পূজায় পিঠের অর্ঘ্য প্রদানের রীতি রয়েছে। মধ্যযুগে ধর্মপূজায় মদ্যমাংসের সঙ্গে পিঠে নৈবেদ্যও দেওয়া হত। তবে দেবতার পূজায় নিবেদনের জন্য বছরের বিভিন্ন সময়ে বিভিন্ন প্রকার পিঠে প্রস্তুত করার বিধান রয়েছে। তবে গ্রীষ্মকালে পিঠেপুলি রুচিকর নয় বলে, বর্ষা বা শীতকালেই এই জাতীয় অনুষ্ঠানের আয়োজন করা হয়। বছরের বিভিন্ন সময়ে অনুষ্ঠিত পিঠেপর্বের মধ্যে পৌষ সংক্রান্তির পৌষপার্বণই সর্বাপেক্ষা প্রসিদ্ধ। এই দিনটি হিন্দু পঞ্জিকায় ‘মকর সংক্রান্তি’ বা ‘উত্তরায়ণ সংক্রান্তি’ নামেও পরিচিত। প্রাচীন হিন্দুরা এই দিনটিতে পিতৃপুরুষ অথবা বাস্তুদেবতার উদ্দেশ্যে তিল কিংবা খেজুড় গুড় দিয়ে তৈরি তিলুয়া এবং নতুন ধান থেকে উৎপন্ন চাল থেকে তৈরি পিঠের অর্ঘ্য প্রদান করতেন। এই কারণে পৌষ সংক্রান্তির অপর নাম তিলুয়া সংক্রান্তি বা পিঠে সংক্রান্তি। এই প্রাচীন উৎসবের একটি রূপ অদ্যাবধি পিঠেপার্বণের আকারে বাঙালি হিন্দু সমাজে প্রচলিত।

## আরও দেখুন
* পৌষ সংক্রান্তি

## তথ্যসূত্র

* *বাংলার লোকসংস্কৃতির বিশ্বকোষ*, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩২০

বিষয়শ্রেণী:পশ্চিমবঙ্গের উৎসব
বিষয়শ্রেণী:বাংলাদেশের উৎসব
উপাত্ত

থাম্ব|গবেষণা জাহাজে সোনার ব্যবহার করে উপাত্ত বিশ্লেষণ।
**উপাত্ত** বলতে এমন কিছু তথ্যকে বোঝায় যা নির্দিষ্ট কোনো চলকের বা এক সেট চলকের গুনগত ও পরিমাণ গত ধর্মাবলিকে প্রকাশ করে। বেশিরভাগ সময় কোনো পরিমাপ প্রক্রিয়ার ফল স্বরূপ এসব উপাত্ত সংগৃহীত হয়। উপাত্তকে কানেকটিভিটি গ্রাফ, লেখচিত্র বা চলকসমূহের মান তালিকা রূপে উপস্থাপন করা হতে পারে। উপাত্তকে অনেক সময় সবচেয়ে নিচের স্তরের বিমূর্ত ধারণা হিসাবে দেখা হয়, যেখান থেকে তথ্য বা জ্ঞান আহরণ করা হয়ে থাকে।

## উপাত্ত, তথ্য ও জ্ঞান
তথ্য ও জ্ঞানের ধারণাকে অনেক ক্ষেত্রেই এক করে দেখা হয়। এদের পার্থক্য মূলত বিমূর্ত ধারণায়। উপাত্ত আছে এই বিমূর্ত ধারণার সবচেয়ে নিচের স্তরে, এর উপরের স্তরে তথ্য এবং এই তিনটির মধ্যে সবচেয়ে উপরের স্তরে আছে জ্ঞান। উপাত্ত নিজে থেকে কোনো অর্থ বহন করে না। কোনো উপাত্ত থেকে তথ্য আহরণের জন্য প্রথমে এই উপাত্তকে অবশ্যই এমন ভাবে ব্যাখ্যা করতে হবে যেন এটা অর্থবহ হয়ে ওঠে। যেমন, সময় সাপেক্ষে কোনো দেশের জনসংখ্যার তালিকা হতে পারে ‘উপাত্ত’। সেখান থেকে নির্ণীত জনসংখ্যা বৃদ্ধির হার, পুরুষ-নারী-শিশু অণুপাত এগুলো হতে পারে ‘তথ্য’। এবং এসব তথ্যের আলোকে এই জনসংখ্যা সংক্রান্ত যে ধারণা (যেমন, এটা সম্পদ নাকি বোঝা) তা হলো জ্ঞান।

দৈনন্দিন এবং ব্যবহারিক বিভিন্ন ক্ষেত্রে বিভিন্ন অর্থে তথ্য শব্দটি ব্যবহৃত হয়। সাধারণ ভাবে বললে তথ্য বলতে এমন কোনো ধারণা কে বোঝায় যা, যোগাযোগ, নিয়ন্ত্রণ, সীমা, উপাত্ত, রূপ, নির্দেশনা, মানসিক উদ্দীপনা, জ্ঞান, অর্থ, প্যাটার্ন, অণুধাবন ও প্রকাশ এসবের সাথে সম্পর্কিত।

বেনিয়ন-ডেভিস তথ্য ও উপাত্তের পৃথকিকরণে চিহ্নের ধারণা ব্যবহার করেছেন; উপাত্ত হচ্ছে চিহ্ন, এবং যখন এই চিহ্ন সমূহ দিয়ে কোনো কিছু নির্দেশ করা হয় তখনই তা হয়ে যায় তথ্য।

মানুষ এবং কম্পিউটার তাদের সংগৃহীত উপাত্তের উপর প্যাটার্ন আরোপ করে। এই প্যাটার্ন সমূহকে তথ্য হিসাবে দেখা যেতে পারে, যে তথ্য থেকে পরবর্তীকালে জ্ঞান আহরিত হবে। নিরীক্ষণ যোগ্য কোনো চিহ্ন রেখে যায় এমন কোনো ঘটনাকেই সেই উপাত্তের আলোকে পুনঃরানুসন্ধান করা সম্ভব। কোনো পূর্বঘটিত ঘটনা ও তার রেখে যাওয়া চিহ্নের মধ্যকার সম্পর্কটা হারিয়ে গেলে সেই চিহ্নকে উপাত্ত হিসেবে গ্রহণ করা হয় না।

## সূত্র

## বহিঃসংযোগ
* data is a singular noun (a detailed assessment)


বিষয়শ্রেণী:তথ্য
বিষয়শ্রেণী:পরিসংখ্যান
বিষয়শ্রেণী:পরিসংখ্যানিক উপাত্ত
বিষয়শ্রেণী:উপাত্ত ব্যবস্থাপনা
হরেজু মঠ

**হরেজু মঠ** সপ্তদশ শতকে নির্মিত রুমানিয়ার এক বিশেষ স্খাপত্য নিদর্শন। সাংস্কৃতিক গুরুত্বের কারণে ইউনেস্কো ১৯৯৩ খ্রিস্টাব্দে এ স্থাপনাটিকে বিশ্ব ঐতিহ্যবাহী স্খানের তালিকায় অন্তর্ভুক্ত করে। রুমানিয়ার ওয়ালাচিয়া অঞ্চলে একটি শহরের নাম হরেজু। এ শহরের চিত্রময় উপত্যকার মাঝে এই মঠ বা আশ্রমটি অবস্থিত। ১৬৯০ খ্রিস্টাব্দে ওয়ালাচিয়ার রাজপুত্র কনস্ট্যানটাইন ব্র্যানকোভিনু এটি নির্মাণ করেন। এ মঠে অসাধারণ শৈল্পিক কারুকাজ ব্যবহার করা হয়েছে যা কয়েক শতক ধরে ভালো অবস্খায় টিকে আছে। হরেজু মঠের স্খাপত্যিক ঘরানা পরিলক্ষিত হয় তা ওয়ালাচিয়ার অন্যান্য মঠ ও গির্জায় তা প্রতিফলিত হয়েছে। এ মঠের স্খাপত্যিক ঘরানার নাম ব্র্যানকোভেনেস্ক শিল্প। স্খাপত্যিক শুদ্ধতা, ভারসাম্য, নির্মাণশৈলীর উচ্চমানের বিশেষত্ব, ধর্মীয় সংশ্লিষ্টতা, স্রষ্টাসমীপে প্রতিজ্ঞাপূরণার্থে প্রদত্ত প্রতিকৃতি এবং অঙ্গসজ্জায় রঙের ব্যবহারের জন্য এ শিল্প বিশেষভাবে প্রসিদ্ধ। উল্লেখ্য যে, ওয়ালাচিয়ার শাসক রাজপুত্র কনস্ট্যানটাইন ব্র্যানকো।ভিনুকনস্ট্যানটাইন ব্র্যানকোভিনুর নামানুসারে ব্র্যানকোভেনেস্ক শিল্পের নামকরণ করা হয়েছে। শিল্পটি বর্তমান রোমানিয়ার দেশজ শিল্পের মর্যাদা পেয়েছে। সেই সময়ের যুদ্ধাবস্খায় এই শিল্পরীতি বা ঘরানা গড়ে ওঠে। ১৪১৫ সালে ওয়ালাচিয়া এলাকা তৎকালীন বিশ্বের শ্রেষ্ঠ সামরিক শক্তি ওসমানীয় সাম্রাজ্যের (তুরস্ক) অধীনে যায়। এরপর এ এলাকায় অনেক যুদ্ধ সংঘটিত হয়েছে। যুদ্ধাবস্খায় এই সুন্দর শিল্পের বিকাশ এক অভাবনীয় বিষয়। এর পেছনে কাজ করেছে তুর্কিদের ধর্মীয় সহনশীলতা এবং স্খানীয় শাসকদের সৌন্দর্যবোধ ও ইচ্ছাশক্তি। 
হরেজু মঠ ব্র্যানকোভেনেস্ক শিল্পের শ্রেষ্ঠ শিল্পকর্ম হিসেবে বিবেচিত। বর্তমানে এটি রোমানিয়ার একটি জনপ্রিয় তীর্থস্খান।

## তথ্যসূত্র

## বহিঃসংযোগ

* UNESCO World Heritage List - Horezu entry
* Horezu Monastery at Romanian-monasteries.go.ro

বিষয়শ্রেণী:রোমানিয়ার স্থাপত্য
বিষয়শ্রেণী:রোমানিয়ার মঠ
ম্যান্ডোলিন

thumb|right|300px|তার যন্ত্র মেন্ডলিন

**মেন্ডোলিন** এক প্রকারের বাদ্যযন্ত্র। এটি পাশ্চাত্য ততযন্ত্র বা তার যন্ত্র। গড়নের দিক থেকে এটি অনেকটা গিটারের মতো। এতে চার বা পাঁচ জোড়া তার থাকে। প্রতি জোড়া তার এক স্বরে বাধাঁ হয়। ডিম্বাকৃতির খোলের উপর দেড় ফুট দন্ড। দন্ডে সারিকা থাকে। ডান হাতে জওয়া দিয়ে আঘাত করে বাম হাতে সারিকার সাথে তার চেপে ধরে মেন্ডোলিন বাজানো হয়।

বিষয়শ্রেণী:ততযন্ত্র
বিষয়শ্রেণী:ইউরোপীয় বাদ্যযন্ত্র
বিষয়শ্রেণী:ইতালীয় বাদ্যযন্ত্র
বিষয়শ্রেণী:গিটার
চার্জ কাপল্‌ড ডিভাইস

thumb|right|300px|অতিবেগুনি রশ্মির ধারণের জন্য ব্যবহৃত সিসিডি।
**চার্জ কাপল্‌ড ডিভাইস** (ইংরেজি ভাষায়: Charge Coupled Device, CCD) বা সিসিডি এক ধরনের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরনের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরনের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।

## ইতিহাস
১৯৬৯ সালে আমেরিকান টেলিফোন এন্ড টেলিগ্রাফ বেল ল্যাব্‌স এর দুইজন বিজ্ঞানী উইলার্ড বয়েল এবং জর্জ স্মিথ চার্জ কাপল্‌ড ডিভাইস আবিষ্কার করেন। এজন্য ২০০৯ সালে তারা পদার্থবিজ্ঞানে নোবেল পুরস্কার লাভ করেন। 

সিসিডি ২ রকমের হতে পারে: লিনিয়ার ইমেজিং ডিভাইস (এলআইডি) এবং এরিয়া ইমেজিং ডিভাইস (এআইডি)।

## তথ্যসূত্র
* জ্যোতির্বিজ্ঞান শব্দকোষ - ফারসীম মান্নান মোহাম্মদী

বিষয়শ্রেণী:সমন্বিত বর্তনী
বিষয়শ্রেণী:মার্কিন উদ্ভাবন
বিষয়শ্রেণী:চিত্র প্রক্রিয়াজাতকরণ
বিষয়শ্রেণী:মসফেট
পুলসিরাত

ইসলামে **পুলসিরাত** একটি পারলৌকিক সেতু যা পার না-হয়ে হাশরের ময়দান থেকে বেহেশতে যাওয়া যাবে না। কিয়ামাত হওয়ার পর সকল মানুষকে পুনরুজ্জীবিত করে হাশরের ময়দানে সমবেত করা হবে এবং ইহলৌকিক জীবনের বিচার করা হবে। এই বিচারের পর হাশরের মাঠ থেকে পুলসিরাত পার হয়ে জান্নাতের দিকে যেতে হবে। পুলসিরাত একটি সমসাবদ্ধ শব্দবন্ধ (ব্যাসবাক্য: "যাহা পুল তাহা সেতু")। আরবি ভাষায় সিরাত অর্থ 'পথ'। তবে ইসলামী পরিভাষায় এর অর্থ ‌'পুল‌' বা 'সেতু'।

## বর্ণনা
ইসলামী বিশ্বাস অনুসারে, শেষ বিচারের দিনে হাশরের ময়দান চারদিকে জাহান্নাম দ্বারা পরিবেষ্টিত থাকবে। জাহান্নামের ওপরে একটি সেতু থাকবে। এই সেতুই "পুলসিরাত"। এই সেতু হাশরের ময়দান থেকে জান্নাত পর্যন্ত বিস্তৃত থাকবে। এই সেতুটি হবে ভয়ংকর কেননা এটি হবে চুলের চেয়ে সরু ও তরবারীর চেয়েও ধারালো। অন্ধকারাচ্ছন্ন এই ভয়াবহ পথ প্রতিটি মানুষকে অতিক্রম করতে হবে কেননা জান্নাতে পৌঁছানোর ওটাই হবে একমাত্র পথ।

## কুরআন ও হাদীসের বর্ণনা
পুলসিরাত সম্পর্কে কুরআন শরীফে বলা হয়েছে: "তোমাদের মধ্যে এমন কেউ নেই যে তথায় পৌছবে না। এটা আপনার পালনকর্তার অনিবার্য ফায়সালা।" [ সুরা মারঈয়াম ১৯:৭১ ]  
হাশরের দিন পুলসিরাত অতিক্রম করা সম্পর্কে মুহাম্মদ (স:) বলেছেন, 

## তাৎপর্য
ইসলামী বিশ্বাস অনুসারে পুলসিরাত মানুষের জান্নাতে যাওয়ার পথে একটি বাধা বা পরীক্ষা। যারা এই পৃথিবীতে কুরআন এবং হাদীসের আইন ও বিধান অনুসারে আল্লাহর সন্তুষ্টি অর্জনের উদ্দেশ্যে জীবন পরিচালনা করেছে, তারা এই ভয়ংকর সেতু পুলসিরাত অতিক্রম করে জান্নাতে পৌঁছাতে সক্ষম হবে। পুলসিরাতের পথ হবে অত্যন্ত অন্ধকারাচ্ছন্ন। তবে ঈমানদারগণ চারপাশে আলো পাবে কেননা তাদের সৎ আমলসমূহ সেদিন আলো হয়ে তাদের ঘিরে রাখবে। ঈমানদারদের উপরে আল্লাহর রহমত থাকবে। ফলে তারা পুলসিরাত পার হয়ে জান্নাতে পৌঁছাতে পারবে, কিন্তু পাপীদের জন্য পুলসিরাত হবে অত্যন্ত ঘুটঘুটে অন্ধকার। কারণ তাদের কোনো ইমানী আমল নেই, তাই তারা অন্ধকারে আচ্ছন্ন পুলসিরাত পার করতে গিয়ে ধার তরবারির চেয়েও ধার পুলসিরাতে হাত-পা কেটে জাহান্নামে পতিত হবে। তারা পুলসিরাত কখনোই অতিক্রম করতে পারবে না

## তথ্যসূত্র

## আরও দেখুন
* আখিরাত
## বহিঃসংযোগ

বিষয়শ্রেণী:ইসলামি পরিভাষা
বিষয়শ্রেণী:ইসলামি পরকালবিদ্যা
বিষয়শ্রেণী:ইসলামি সৃষ্টিতত্ত্ব
পদ্মশ্রী

**পদ্মশ্রী** ভারতের চতুর্থ সর্বোচ্চ অসামরিক সম্মাননা। শিল্পকলা, শিক্ষা, বাণিজ্য, সাহিত্য, বিজ্ঞান, খেলাধুলা, সমাজসেবা ও সরকারি ক্ষেত্রে বিশেষ অবদানের জন্য ভারত সরকার এই সম্মান প্রদান করেন। এই সম্মাননা সাধারণত ভারতের নাগরিকদেরই প্রদান করা হয়। কিন্তু অনেক অ-ভারতীয়রাও এই পুরস্কার জিতেছেন।

ভারতীয় সম্মাননার মর্যাদাক্রম অনুসারে, পদ্মশ্রীর স্থান ভারতরত্ন, পদ্মবিভূষণ ও পদ্মভূষণের পরে। পদকের একদিকে পদ্মফুলের উপরে ও নিচে "*পদ্ম*" ও "*শ্রী*" শব্দদুটি খচিত আছে। অপর দিকে বার্নিসড ব্রোঞ্জের উপর বিভিন্ন জ্যামিতিক আকারের চিত্র রয়েছে। সকল খোদাই লিপি সাদা সোনালি রঙে চিত্রিত।

২০২১ সাল অবধি মোট ৩২২৫ জন এই সম্মান পেয়েছেন।

## প্রাপক
* পদ্মশ্রী প্রাপক (১৯৫৪–১৯৫৯)
* পদ্মশ্রী প্রাপক (১৯৬০–১৯৬৯)
* পদ্মশ্রী প্রাপক (১৯৭০–১৯৭৯)
* পদ্মশ্রী প্রাপক (১৯৮০–১৯৮৯)
* পদ্মশ্রী প্রাপক (১৯৯০–১৯৯৯)
* পদ্মশ্রী প্রাপক (২০০০–২০০৯)
* পদ্মশ্রী প্রাপক (২০১০–২০১৯)
* পদ্মশ্রী প্রাপক (২০২০–২০২৯)

## তথ্যসূত্র

## বহিঃসংযোগ

* 
* 

বিষয়শ্রেণী:ভারতের জাতীয় পুরস্কার
বিষয়শ্রেণী:পদ্মশ্রী প্রাপক
বিষয়শ্রেণী:১৯৫৪-এ প্রবর্তিত পুরস্কার
বিষয়শ্রেণী:ভারতের বেসামরিক পুরস্কার ও সম্মাননা
সিলভেস্টার স্ট্যালোন

**সিলভেস্টার স্ট্যালোন** (; জন্ম: ৬ জুলাই, ১৯৪৬) হচ্ছেন একজন মার্কিন অভিনেতা ও চলচ্চিত্র পরিচালক। তিনি রকি মুভি সিরিজে অভিনয় করে বেশ সাড়া তৈরি করেন। সিলভেস্টার স্ট্যালোনের রকি সিরিজের সর্বশেষ চলচ্চিত্রটি হচ্ছে রকি বাল্বোয়া। ছবিতে রকি চরিত্রটিকে একজন আন্ডারডগ মুষ্টিযোদ্ধা হিসাবে দেখানো হয়। এছাড়াও তিনি র‍্যাম্বো চরিত্রের জন্যও বিখ্যাত। এখনো পর্যন্ত ৬টি রকি ও ৪টি র‍্যাম্বো ফিল্ম হয়েছে। সর্বশেষ র‍্যাম্বো ফিল্মটির নাম জন র‍্যাম্বো/র‍্যাম্বো ৪ বা র‍্যাম্বো।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন কণ্ঠাভিনেতা
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন রোমান ক্যাথলিক
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:ফিলাডেলফিয়ার অভিনেতা
বিষয়শ্রেণী:নিউ ইয়র্কের (অঙ্গরাজ্য) রিপাবলিকান
বিষয়শ্রেণী:ম্যানহাটনের লেখক
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:সম্মানসূচক সেজার প্রাপক
জামশিদ গিয়াসউদ্দিন আল কাশি

:*একই নামের অন্যান্য ব্যক্তিবর্গের জন্য দেখুন [[গিয়াসউদ্দিন]]।*
**জামশিদ গিয়াসউদ্দিন আল কাশি** মধ্যযুগের একজন প্রতিভাধর মুসলমান জ্যোতির্বিজ্ঞানী। এই বিজ্ঞানী মহাকাশ পর্যবেক্ষণ ও গবেষণায় তার পরীক্ষা-নিরীক্ষাকে নিবদ্ধ রেখেছিলেন। 
## জন্ম ও শিক্ষাজীবন

## কর্মজীবন
তিনি স্বরচিত *রিসালাহ্ দার শারহ্-ই আলাদ-ই রাসাদ* নামক গ্রন্থে এই সকল পরীক্ষা-নিরীক্ষা সংক্রান্ত বিশদ বিবরণ লিপিবদ্ধ করে গেছেন। এটি হস্তলিখিত গ্রন্থ। ফার্সি ভাষায় লেখা এ গ্রন্থ ইংরেজি ভাষায় অনূদিত হয়েছে। এতে তার বিভিন্ন গবেষণা, ধারণা ও আবিষ্কারের কথা বর্ণিত আছে। অনূদিত গ্রন্থটি তার বিষয়ে পাশ্চাত্য তথ্য বিজ্ঞানবিশ্বকে কৌতূহলী করে তুলে। এই গ্রন্থ থেকে জানা গেছে যে তিনি মহাকাশ পর্যবেক্ষণের জন্য দুটি গুরুত্বপূর্ণ যন্ত্র আবিষ্কার করেছিলেন। এ গ্রন্থে ঐ যন্ত্র দুটির চিত্রসহ নির্মাণ-পদ্ধতি এবং ব্যবহারবিধি বর্ণিত আছে। প্রখ্যাত জার্মান বিজ্ঞানী পল লাকি এবং রুশ বিজ্ঞানী বিএ রোজেনফেল্ড ও এপি ইউশকেভিচ গবেষণা করতে গিয়ে আল কাশির এই যন্ত্র দুটির সঙ্গে আধুনিক ইলেকট্রনিক কম্পিউটারের সম্পর্ক নির্ণয়ের চেষ্টা করেছেন। ১৪২৯ খ্রিষ্টাব্দে, মতান্তরে ১৪৩৬ খ্রিষ্টাব্দে, তিনি পরলোকগমন করেন।

## তথ্যসূত্র

## বহি:সংযোগ

বিষয়শ্রেণী:১৩৮০-এ জন্ম
বিষয়শ্রেণী:১৪২৯-এ মৃত্যু
বিষয়শ্রেণী:মধ্যযুগীয় ইরানি জ্যোতিষী
বিষয়শ্রেণী:১৫শ শতাব্দীর উদ্ভাবক
বিষয়শ্রেণী:১৫শ শতাব্দীর ইরানি গণিতবিদ
ফ্রিডরিখ আউগুস্ট কেকুলে

**ফ্রিডরিখ আউগুস্ট কেকুলে ফন ষ্ট্রাডোনিৎস**‌ (৭ সেপ্টেম্বর ১৮২৯ – ১৩ জুলাই ১৮৯৬) ছিলেন একজন জার্মান রসায়নবিদ। ১৮৫০ থেকে তার মৃত্যু পর্যন্ত কেকুলে ছিলেন ইউরোপের সবচেয়ে খ্যাতিমান রসায়নবিদদের একজন। বিশেষ করে তাত্ত্বিক রসায়নের ক্ষেত্রে, কেকুলে ছিলেন রাসায়নিক সংকেতের প্রবক্তা।

## বহিঃসংযোগ
* Kekulés Traum (কেকুলের স্বপ্ন - জার্মান ভাষায়)
* কেকুলে - একজন বিজ্ঞানী এবং স্বাপ্নিক

বিষয়শ্রেণী:জার্মান রসায়নবিদ
বিষয়শ্রেণী:১৮২৯-এ জন্ম
বিষয়শ্রেণী:১৮৯৬-এ মৃত্যু
বিষয়শ্রেণী:কপলি পদক বিজয়ী
বিষয়শ্রেণী:জার্মান জৈব রসায়নবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:১৯শ শতাব্দীর জার্মান রসায়নবিদ
সূরা মারইয়াম

**সূরা মারইয়াম** (আরবি: سورة مريم‎‎ : *সুরতু মারইয়াম*) হলো মুসলিমদের ধর্মীয় গ্রন্থ কুরআনের ১৯ নম্বর সূরা; এর আয়াত (বাক্য) সংখ্যা হল ৯৮; রূকু তথা অনুচ্ছেদ সংখ্যা ৬। এটি মক্কায় অবতীর্ণ হয়েছে এবং এই সূরার প্রথমে জাকারিয়ার প্রার্থনার কথা, পরে বিবি মারইয়াম ও পুত্র ঈসার সম্পর্কে বলা হয়েছে।

## নামকরণ
এই সূরাটির ষোড়শ আয়াতের وَ اذْكُرْ فِي الْكِتَبِ مَرْيَمَ বাক্যাংশের মারইয়াম শব্দ থেকে সূরার নামটি গৃহীত হয়েছে অর্থ্যাৎ এটি সেই সূরা যাতে مَرْيَم শব্দটি আছে।

## নাযিল হওয়ার সময় ও স্থান
মুসলমানদের আবিসিনিয়ায় হিজরতের প্রাক্কালে এই সূরাটি নাযিল হয়। সাহাবি যাফর বিন আবু তালিব এ সুরার প্রথম অংশ আবিসিনিয়ার বাদশা নাজ্জাশীর দরবারে তেলাওয়াত করেছিলেন।

### বিষয়বস্তুর বিবরণ
এই সুরায় ইসলাম ধর্মের বেশ কয়েকজন নবীর জীবন কাহিনী ও ধর্ম প্রচারে তাদের ত্যাগের কাথা আলোচনা করা হয়েছে। যেন নবী মুহাম্মাদ সা.ও দীনের দাওয়াত সহজভাবে প্রচার করতে পারেন। কেননা তাঁর পূর্বের নবীগণও কষ্ট করে ইসলাম প্রচার করেছিলেন।

## হাদিস অনুসারে
রাসুল সা. বলেন, “যে সুরা মারইয়াম পড়বে তাকে দশ সওয়াব দান করা হবে। তবে তার এ দশ সওয়াব হবে যাকারিয়া নবীকে যতজন সত্যবাদি এবং মিথ্যাবাদী বলেছিল সেই পরিমাণ মানুষের সংখ্যার মতো। এভাবে নবী ইয়াহিয়া, মারয়াম, ঈসা, ইব্রাহিম, ইস্‌হাক, মুসা,  ইয়াকুব, হারুন, ইসমাইল ও ইদ্রিস নবীকে যে পরিমাণ লোক সত্যবাদী ও মিথ্যাবাদী বলেছিল সে সংখ্যার মত । এভাবে পৃথিবীতে যে পরিমাণ লোক আল্লাহর কাছে প্রার্থনা করেছে বা করেনি, সে পরিমাণ সওয়াব দেয়া হবে। তবে এই হাদিসের মান নিয়ে অনেক কালাম করা হয়েছে।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী: মাক্কী সূরা
বিষয়শ্রেণী:ইসলামে যিশু
ইয়াহিয়া

**হযরত ইয়াহিয়া** (হিব্রু: יוחנן המטביל, Yo-hanan ha-matbil; আরবি: يحيى‎ Yahyá এবং يوحنا Yūhannā; আর্মেনীয়: Yokhanan) কুরআনের বর্ণনা অনুসারে একজন নবী ছিলেন। যিনি বনী ইসরাঈলদের পথ প্রদর্শনের জন্য প্রেরিত হয়েছিলেন। তাঁর পিতা ছিলেন হযরত জাকারিয়া (আ.) এবং তার মা ছিলেন এলিজাবেথ। তিনি হযরত ঈসা (আঃ)-এর মা মরিয়ম এর খালাতো ভাই ছিলেন এবং হযরত ঈসা (আঃ) মামা।তবে এটা নিয়ে মতভেদ আছে। অনেকে মনে করেন তিনি হযরত ঈসা (আঃ) এর ফুপাতো ভাই!  

কুরআনে ইয়াহিয়ার কথা পাঁচবার উল্লেখ করা হয়েছে।   

সূরা মারইয়ামে হযরত ইয়াহিয়া (আ:) কথা বলা হয়েছে। তিনি ছিলেন বিশেষ গুণের অধিকারী। 

## জন্ম
কুরআনে প্রায়শই জাকারিয়ার পুত্র সন্তানের জন্য ক্রমাগত প্রার্থনা করার কথা উল্লেখ করা হয়েছে। জাকারিয়ার স্ত্রী বন্ধ্যা ছিলেন এবং তাই সন্তানের জন্ম অসম্ভব বলে মনে হয়েছিল।  ঈশ্বরের দান হিসেবে, জাকারিয়াকে ইয়াহিয়া নামে একটি পুত্র সন্তান দান করা হয়েছিল, যা এই সন্তানের জন্য বিশেষভাবে মনোনীত করা হয়েছিল। ঈশ্বর ইয়াহইয়া এবং ঈসাকে সৃষ্টি করেছিলেন, যারা তাফসির (ব্যাখ্যা) অনুসারে ছয় মাস পরে জন্মগ্রহণ করেছিলেন, ঈশ্বরের বার্তা পুনর্নবীকরণ করার জন্য, যা ইস্রায়েলীয়রা দূষিত এবং বিকৃত করেছিল।

ইয়াহিয়া এবং ঈসা ছিলেন মামাতো ভাইবোন অথবা মামা ও ভাগ্নে। যদিও  ইয়াহিয়ার মা ঈশা মরিয়মের খালা নাকি বোন ছিলেন তা নিয়ে বিতর্ক রয়েছে। 

## নবুওয়ত
ইয়াহিয়াকে ধর্মগ্রন্থ আঁকড়ে ধরার জন্য উৎসাহিত করা হয়েছিল এবং শিশুকাল থেকেই ঈশ্বর তাকে জ্ঞান দিয়েছিলেন। তিনি ছিলেন পবিত্র ও ধার্মিক, এবং ঈশ্বরের সান্নিধ্যে ভালোভাবে চলতেন। তিনি তার পিতামাতার প্রতি কর্তব্যপরায়ণ ছিলেন এবং তিনি অহংকারী বা বিদ্রোহী ছিলেন না। শিশুকালে ইয়াহিয়ার ধর্মগ্রন্থ পড়া এবং বোঝার দক্ষতা সেই সময়ের শ্রেষ্ঠ পণ্ডিতদেরও ছাড়িয়ে গিয়েছিল।  ইসলামী তাফসিরে বর্ণিত আছে যে, ঈসা (আঃ) ইয়াহইয়াকে বারোজন শিষ্যসহ প্রেরণ করেছিলেন,  যারা ঈসা (আঃ) তাঁর শিষ্যদের ডাকার আগে বাণী প্রচার করেছিলেন।  কুরআনে বলা হয়েছে:

ইয়াহইয়া ছিলেন একজন ধ্রুপদী নবী,  যাকে ঈশ্বর সকল পাপের সাহসিকতার সাথে নিন্দা করার জন্য উচ্চ মর্যাদা দিয়েছিলেন। অধিকন্তু, কুরআন ইয়াহিয়ার কোমল ধার্মিকতা এবং ভালোবাসার কথা বলে, সেইসাথে জীবনের প্রতি তার নম্র মনোভাবের কথাও বলে।

ইসলামী ঐতিহ্য অনুসারে, ইয়াহিয়া তার খুতবা দেওয়ার জন্য আল হারাম আশ-শরীফে (মন্দির পর্বত) যেতেন।  

## হত্যা
ইয়াহিয়ার নবুওয়াতের সময়, তার এবং হেরোড অ্যান্টিপাসের মধ্যে একটি দ্বন্দ্ব দেখা দেয়, যিনি তার স্ত্রীকে তালাক দিতে এবং তার ভাগ্নীকে বিয়ে করতে চেয়েছিলেন। 

ইয়াহিয়া জানিয়েছিলেন যে এই বিয়ে জঘন্যভাবে অজাচারী হবে, এবং তিনি তাতে রাজি হননি। এই কথা শোনার পর, হেরোদ অ্যান্টিপাস ইয়াহিয়াকে বন্দী করেন, তারপর তার শিরশ্ছেদ করেন।  

ইয়াহিয়ার মাথা দামেস্কের উমাইয়া মসজিদের ভেতরে আছে বলে ধারণা করা হয়।  

## তথ্যসূত্র

থাম্ব|ফিলিস্তিনের সেবাস্তিয়ায় অবস্থিত ইয়াহিয়ার মাজার

## বহিঃসংযোগ

* 
* ''Catholic Encyclopedia'': St. John the Baptist
* ''Jewish Encyclopedia:'' John the Baptist
* Prophet John (Yahya) 
* St. John the Baptist at the Christian Iconography web site
* Caxton's translation of the Golden Legend chapters on The Decollation of John the Baptist and The Nativity of St. John Baptist

বিষয়শ্রেণী:নবি
বিষয়শ্রেণী:কুরআনে উল্লেখিত ব্যক্তি
বিষয়শ্রেণী:ইসলামের নবি
বিষয়শ্রেণী:কুরআনের নবি
বিষয়শ্রেণী:ইসলামে নতুন নিয়মের ব্যক্তি
সানাই

right|thumb|সানাই
**সানাই** এক প্রকারের বাদ্যযন্ত্র। দুই রিড যুক্ত বংশী শ্রেণীর লোকফুৎকার বাদ্য সানাই কাঠের তৈরি, যার এক প্রান্তে একটি ডবল রিড এবং অন্য প্রান্তে একটি ধাতু বা কাঠের ফ্লারেড ঘণ্টা থাকে এবং দেখতে অনেকটা ধুতুরা ফুলের মতো। ওপরের দিক চিকন নিচে দিক ক্রমশ চওড়া। লম্বায় দেড় ফুটের মতো। লোকবাদ্য সানাই বর্তমানে রাগসঙ্গীতযন্ত্র হিসাবে অত্যন্ত জনপ্রিয়।

বিসমিল্লাহ খাঁ একজন প্রখ্যাত সানাই বাদক ছিলেন।

## তথ্যসূত্র

বিষয়শ্রেণী:শুষিরযন্ত্র
বিষয়শ্রেণী:ভারতীয় শাস্ত্রীয় সঙ্গীত
আমি সে ও সখা

**আমি সে ও সখা** ১৯৭৫ সালের বাংলা ছায়াছবি। এই ছবিতে অভিনয় করেছেন উত্তম কুমার, কাবেরি বসু, অনিল চট্টোপাধ্যায় ও প্রমুখ।

## সংক্ষিপ্ত কাহিনী ও রিভিউ

উত্তম কুমার ডাবল অভিনয় করেছেন এক গরীর পরিবারের দুই ভাই হিসেবে। বড় ভাই একজন শিক্ষক ছিলেন। কিন্তু ভাগ্যের নির্মম পরিহাসে মিথ্যে কলঙ্ক মাথায় নিয়ে তাকে পাগলা গারদে পাঠানো হয়। ছোট ভাই যদিও ছোটবেলায় অন্যায় কাজে লিপ্ত হয়, কিন্তু পরবর্তীতে মেশোমশায়ের অভিভাবকত্বে ভালো মানুষ হয়ে ডাক্তায় হিসেবে নিজেকে প্রতিষ্ঠিত করে। আর সেই মেশোমশায়ের ছেলের সাথে বন্ধুত্বের ফলে ওরা দু'জনে একই মেয়ের প্রেমে পড়েন। পরবর্তীতে উত্তম বন্ধুকে বিয়ে করান সেই মেয়ের সাথে। আর দুই বন্ধু বিলেত ফেরত হয়ে ফিরে এসে একসাথে নার্সিং হোম গড়ে তোলেন। কিন্তু দিন দিন তার বন্ধু অর্থের প্রতি লিপ্ত হতে থাকেন। এদিকে উত্তম তার বড় ভাইয়ের কাছ থেকে বড় ভাইয়ের সত্য ঘটনা জানতে পারেন। এখন কি করে উত্তম বন্ধুকে অর্থমোহ থেকে ফিরিয়ে আনবেন? সাথে বড় ভাইয়ের মিথ্যে অপবাদেরও প্রতিশোধ নেবেন?
## তথ্যসূত্র

বিষয়শ্রেণী:১৯৭৫-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
ক্ষারক

থাম্ব|একটি ক্ষারযুক্ত ব্যাটারি
**ক্ষারক** এক শ্রেণির রাসায়নিক যৌগ যা হাইড্রোজেন আয়ন গ্রহণ করতে সক্ষম। যেমন ধাতুর অক্সাইড বা হাইড্রোক্সাইডসমূহ ক্ষার। জলে দ্রবণীয় ক্ষারক যা হাইড্রোক্সাইড আয়ন (OH−) প্রদান করে তাকে ব্রনস্টেড-লাউরি অম্ল-ক্ষার তত্ত্ব অনুযায়ী **ক্ষার** বলা হয়। ক্ষারকের অন্যান্য মতবাদ বা সংজ্ঞার্থের মধ্যে রয়েছে ইলেক্ট্রন জোড় দান, হাইড্রোক্সাইড আয়নের উৎস বা আরহেনিয়াস মতবাদ। এইসব রাসায়নিক যৌগ জলে দ্রবীভূত হয়ে হাইড্রোজেন আয়ন অবমুক্ত করে দ্রবণের pH এর মান প্রশম পানির চেয়ে বেশি অর্থাৎ ৭ এর বেশি করে। সবচেয়ে প্রচলিত ক্ষারকসমূহের মধ্যে উল্লেখযোগ্য হল সোডিয়াম হাইড্রোক্সাইড, অ্যামোনিয়া।

রাসায়নিকভাবে অম্লের বিপরীতধর্মী পদার্থ হল ক্ষারক। অম্ল এবং ক্ষারকের মধ্যে বিক্রিয়াকে বলা হয় প্রশমন বিক্রিয়া। অম্ল এবং ক্ষারককে বিপরীতধর্মী হিসেবে বিবেচনা করা হয় কারণ অম্ল পানিতে হাইড্রোনিয়াম আয়নের ঘনমাত্রা বৃদ্ধি করে ; অপরদিকে ক্ষারক তা হ্রাস করে। ক্ষারক অম্লের সাথে প্রশমন বিক্রিয়া করে লবণ এবং পানি উৎপন্ন করে।

যেমন: Ca(OH)2(ক্ষারক) + H2SO4(এসিড) -------> CaSO4(লবণ) + 2H2O(পানি)।

## ক্ষার ও ক্ষারক
যেসব ক্ষারক জলে দ্রবীভূত হয় তাদেরকে বলে ক্ষার ; পক্ষান্তরে যেসব ক্ষারক জলে দ্রবীভূত হয় না, তারা ক্ষারক হলেও ক্ষার নয়। তাই বলা হয় সকল ক্ষারক ক্ষার নয়, কিন্তু সকল ক্ষারই ক্ষারক।

## ব্যবহার
ক্ষারকের কিছু ব্যবহার আছে। যেমন : ক্যালসিয়াম হাইড্রোক্সাইড আমাদের ঘরবাড়ি হোয়াইট ওয়াশ করার জন্য ব্যবহার করে থাকি। আবার পানি ও ক্যালসিয়াম হাইড্রোক্সাইড এর মিশ্রিত পেস্ট, যা লাইম ওয়াটার বা চুনের পানি নামে পরিচিত। লাইম ওয়াটার পোকামাকড় দমনে ব্যবহৃত হয়। গ্যাস্ট্রিক এর ওষুধ এন্টাসিড তৈরির মূল উপাদান ম্যাগনেসিয়াম হাইড্রোক্সাইড। কোথাও যদি এসিডের পরিমাণ বেড়ে যায় তাহলে সেখানে ক্ষার দিলেই তা কমে যাবে।

## তথ্যসূত্র

বিষয়শ্রেণী:যৌগিক পদার্থ
বিষয়শ্রেণী:ক্ষার
ফ্রেডরিখ ভোলার

**ফ্রেডরিখ ভোলার** (৩১ জুলাই ১৮০০ – ২৩ সেপ্টেম্বর ১৮৮২) ঊনবিংশ শতাব্দীর একজন জার্মান রসায়নবিদ যিনি ইউরিয়া সংশ্লেষণের জন্য সর্বাধিক পরিচিত। এছাড়া বেশ কিছু মৌলিক পদার্থকে পৃথকীকরণের জন্যেও তিনি খ্যাতি লাভ করেন। ফ্রেডরিখ ভোলারকে “আধুনিক জৈব রসায়নের জনক” হিসেবে অভিহিত করা হয়।

## জীবনী
ফ্রেডরিখ ভোলার ফ্রাঙ্কফুর্টের এসারশেম অঞ্চলে জন্মগ্রহণ করেন। তিনি ১৮২৩ সালে চিকিৎসা শাস্ত্র পড়া সম্পন্ন করেন। ১৮২৬ থেকে ১৮৩১ সাল পর্যন্ত ভোলার বার্লিনের পলিটেকনিক স্কুলে রসায়নের শিক্ষকতা করেন। এরপর তিনি গোটিঙ্গেন বিশ্ববিদ্যালয়ে রসায়নের অধ্যাপক পদে যোগদান করেন। উক্ত পদে তিনি ১৮৮২ সালে তার মৃত্যুর পূর্ব পর্যন্ত দায়িত্ব পালন করেন। ১৮৩৪ সালে ভোলার রাজকীয় সুয়েডীয় বিজ্ঞান একাডেমির সদস্য হিসেবে নির্বাচিত হন।

## রসায়নে অবদান
ফ্রেডরখ ভোলারকে জৈব রসায়নের পথিকৃৎ হিসেবে গণ্য করা হয়। ১৮২৮ সালে আকস্মিকভাবে ইউরিয়া সংশ্লেষনের মাধ্যমে তিনি শতাব্দীকাল ধরে প্রচলিত “প্রাণশক্তি মতবাদের” অবসান ঘটান এবং এর তখন থেকেই আধুনিক জৈব রসায়নের অগ্রযাত্রা শুরু হয়। এই বিক্রিয়া রসায়ন শাস্ত্রে একটি নতুন যুগের সূচনা করে। এটি প্রমাণ করে যে অজৈব পদার্থ থেকে জৈব যৌগ সংশ্লেষণ করা সম্ভব।

## গবেষণাকর্ম ও আবিষ্কার
ফ্রেডরিখ ভোলার বেরিলিয়াম, সিলিকন এবং সিলিকন নাইট্রাইডের আবিষ্কারক। এছাড়া তিনি ক্যালসিয়াম কার্বাইড সংশ্লেষণ করেন। ১৮৩৪ সালে ভোলার এবং বিজ্ঞানী লাইবিগ বাদাম তেলের উপর এক গবেষণাকর্ম প্রকাশ করেন। তারা প্রমাণ করেন যে কার্বন, হাইড্রোজেন এবং অক্সিজেনের পরমাণুর সমন্বয়ে গঠিত গ্রুপ একটি মৌলিক উপাদানের ন্যায় আচরণ করে, কোনো উপাদানের স্থান পরিগ্রহণ করে এবং রাসায়নিক যৌগ হতে কোন উপাদানের সাথে বিনিময়যোগ্য হতে পারে। এর ফলে যৌগের মৌলিক কাঠামোর ভিত্তি প্রতিষ্ঠিত হয় যা রসায়নের অগ্রগতিতে উল্লেখযোগ্য অবদান রাখে।

## প্রকাশনা

* *Lehrbuch der Chemie*, Dresden, ১৮২৫, 4 vols.
* *Grundriss der Anorganischen Chemie*, Berlin, ১৮৩০
* *Grundriss der Organischen Chemie*, Berlin, ১৮৪০
* *Praktische Übungen in der Chemischen Analyse*, Berlin, ১৮৫৪

## তথ্যসূত্র
* 
* 

## বহিঃসংযোগ
* ফ্রেডরিখ ভোলার, এনসাইক্লোপিডিয়া ব্রিটানিকা হতে

বিষয়শ্রেণী:জার্মান রসায়নবিদ
বিষয়শ্রেণী:১৮০০-এ জন্ম
বিষয়শ্রেণী:১৮৮২-এ মৃত্যু
বিষয়শ্রেণী:কপলি পদক বিজয়ী
বিষয়শ্রেণী:রাসায়নিক মৌল আবিষ্কারক
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:মারবুর্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯শ শতাব্দীর জার্মান রসায়নবিদ
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বাংলাদেশ এশিয়াটিক সোসাইটি

**বাংলাদেশ এশিয়াটিক সোসাইটি** বাংলাদেশের একটি অরাজনৈতিক ও অলাভজনক গবেষণাধর্মী প্রতিষ্ঠান। ১৯৫২ খ্রিষ্টাব্দে *এশিয়াটিক সোসাইটি অফ পাকিস্তান* নামে প্রতিষ্ঠিত হয়। ১৯৭২ খ্রিষ্টাব্দে বাংলাদেশ স্বাধীন হলে তার নাম পরিবর্তিত হয়ে হয় এশিয়াটিক সোসাইটি অব বাংলাদেশ। এই প্রতিষ্ঠানটি প্রতিষ্ঠার পিছনে পৃথিবীবিখ্যাত ভারততাত্ত্বিক ও পুরাতাত্ত্বিক জনাব আহমদ হাসান দানী মুখ্য ভূমিকা পালন করেন। প্রতিষ্ঠাতাদের মধ্যে অন্যান্যরা হলেন: জনাব মোহাম্মদ শহীদুল্লাহ, এ.বি.এম.হাবীবুল্লাহ, আব্দুল হালিম, এবং অনেকে। প্রতিষ্ঠাতারা চেয়েছিলেন এটি যেন বিশেষ করে এশিয়া বিষয়ক গবেষণা প্রতিষ্ঠান হিসেবে কাজ করে।

## ইতিহাস
এশিয়ার মানুষ ও প্রকৃতি নিয়ে গবেষণার জন্য ১৭৮৪ সালের ১৫ জানুয়ারি তৎকালীন কলকাতা হাইকোর্টের বিচারপতি স্যার উইলিয়াম জোনস *দি এশিয়াটিক সোসাইটি* নামে একটি সংস্থা প্রতিষ্ঠা করেন। তিনি সার্বিকভাবে এশিয়া এবং বিশেষভাবে দক্ষিণ এশিয়ার ওপর পদ্ধতিগত গবেষণা পরিচালনার জন্য একটি সমিতি প্রতিষ্ঠার ধারণা দেন এবং প্রাচ্যবিদ্যা অধ্যয়নের উদ্দেশ্যে একটি নিয়মিত সংস্থা প্রতিষ্ঠার জন্য জোনসের প্রস্তাব ফোর্ট উইলিয়ামের অন্যান্য সহকর্মীর কাছ থেকে জোরালো সমর্থন লাভ করে। ১৭৮৪ সালের ১৫ জানুয়ারি সমমনা ৩০ জন ইউরোপীয় ব্যক্তিত্ব কলকাতা সুপ্রিম কোর্টের গ্র‍্যান্ড জুরি কক্ষে এক বৈঠকে মিলিত হন এবং এশিয়াটিক সোসাইটি প্রতিষ্ঠার ব্যাপারে জোনসের প্রস্তাব গ্রহণ করেন। এই প্রতিষ্ঠানের নামকরণ করা হয় *দি এশিয়াটিক সোসাইটি* এবং উইলিয়াম জোনস এর প্রথম সভাপতি নির্বাচিত হন।

১৮২৯ সালে রয়েল এশিয়াটিক সোসাইটি অব গ্রেট ব্রিটেন প্রতিষ্ঠিত হয়। 'বোম্বে রয়াল এশিয়াটিক সোসাইটি' নামে বোম্বেতে এর একটি শাখা ছিল। শ্রীলঙ্কা, মালয়েশিয়া, টোকিও, আমেরিকা (ভিন্ন নামে ওরিয়েন্টাল একাডেমি) এবং পরবর্তী সময়ে পাকিস্তানে এশিয়াটিক সোসাইটি প্রতিষ্ঠিত হয় (১৯৫২ সালে)। বাংলাদেশের স্বাধীনতার পর ১৯৭২  সালে এর পুনঃনামকরণ করা হয় *বাংলাদেশ এশিয়াটিক সোসাইটি*।

## বিস্তারিত
প্রতিষ্ঠানটি গণপ্রজাতন্ত্রী বাংলাদেশ সরকারের এনজিও ব্যুরো এবং ১৮৬৪ খ্রিষ্টাব্দে সামাজিক আইনের অধীনে নিবন্ধীকৃত। বাংলাদেশের প্রথিতযশা একটি প্রতিষ্ঠান হিসেবে এটি ১৭ সদস্যবিশিষ্ট একটি কাউন্সিল দ্বারা পরিচালিত হয়, যা সদস্যদের ভোটে নির্বাচিত হয়। এই কাউন্সিলের মেয়াদ ২ বছর। দৈনন্দিন ঘটনাবলী সাধারণ সম্পাদক এবং সম্পাদক ব্যবস্থাপনা করলেও যেকোনো নীতি নির্ধারণী সিদ্ধান্তে কাউন্সিল ভূমিকা রাখে। প্রতি মাসে বাধ্যতামূলকভাবে একবার কাউন্সিল বসে। অফিসের যাবতীয় কর্মীগণ এবং কাউন্সিলের সদস্যগণ সম্মানীর বিপরীতে কাজ করেন।

## প্রকাশিত পুস্তক
* 

## সভাপতিগণ

## তথ্যসূত্র


## আরো দেখুন

* এশিয়াটিক সোসাইটি ঐতিহ্য জাদুঘর

## বহিঃসংযোগ

* বাংলাদেশ এশিয়াটিক সোসাইটির অফিসিয়াল ওয়েবসাইট

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকায় শিক্ষা
বিষয়শ্রেণী:বাংলাদেশের বিদ্বৎসমাজ

বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:এশীয় বিদ্যা
বিষয়শ্রেণী:বাংলাদেশের প্রকাশনা কোম্পানি
যত দূর মনে পড়ে

**যত দূর মনে পড়ে** (ইংরেজি ভাষায় Jata Dur mone Pore - Rajnaitik Atmakathan) ভারতের রাজনীতিবিদ এবং পশ্চিমবঙ্গের মুখ্যমন্ত্রী জ্যোতি বসু লিখিত আত্মজীবনীমূলক মুদ্রিত গ্রন্থ। অনুশিরোনামসহ গ্রন্থটির পূর্ণ শিরোনাম *যত দূর মনে পড়ে - রাজনৈতিক আত্মকথন*। কলকাতার ন্যাশনাল বুক এজেন্সি প্রাইভেট লিমিটেড, ১২ বঙ্কিম চাটার্জি স্ট্রীট, কলকাতা ৭০০০৭৩ এর প্রকাশক। ১৯৯৮ খ্রিস্টাব্দের জানুযারী মাসে গ্রন্থটি প্রখম প্রকাশিত হয়। প্রথম প্রকাশের সময় এটি ছিল শক্ত-বাঁধাই। প্রথম পেপারব্যাক সংস্করণ প্রকাশিত হয় ১৯৯৮ খ্রিস্টাব্দের এপ্রিল মাসে। গ্রন্থটি জনপ্রিয়তা লাভ করে। এই সংস্করণের ষষ্ঠ মুদ্রণ প্রকাশিত হয় ২০০৬ খ্রিস্টাব্দের অক্টোবর মাসে। গ্রন্থটির পরিমার্জিত ও কিছুটা পরিবর্ধিত দ্বিতীয় সংস্করণ প্রকাশিত হয় ২০০৬ খ্রিস্টাব্দের আগস্ট মাসে। এর পরবর্তী মুদ্রণ (ধারাবাহিক হিসেবে ৮ম মুদ্রণ) প্রকাশিত হয় ২০০৭-এর আগস্টে। গ্রন্থটির প্রচ্ছদ এঁকেছেন মনীষ দেব।

## বিষয়বস্তু
৫৭২ পৃষ্ঠার এ গ্রন্থের মূল্য রাখা হয় ১২০ টাকা। গ্রন্থটিতে কোন সূচীপত্র নেই, শুরুতে একটি ক্ষুদ্র ভূমিকা আছে। এ ছাড়া বিভিন্ন স্থানে কিছু ঐতিহাসিক ছবি (ফটো) সংযোজন করা হয়েছে। গ্রন্থে কোন পর্ব বিভজান না-থাকলেও বিভিন্ন অংশের বা পরিচ্ছেদের বিষয়নাম দেয়া হয়েছে। যেমন প্রথমেই সূচনাংশের পরে আছে 'ছেলেবেলা'। এরপর 'বিলেতে', 'লন্ডন মজলিশ', 'দেশে ফিরলাম', 'শ্রমিক সংগঠনে', 'আইনসভায়', 'ছেচল্লিশের দাঙ্গা','তেভাগা', 'দেশভাগ, স্বাধীনতা' ইত্যাদি। গ্রন্থটি শেষ হয়েছে 'ষোড়শ কংগ্রেস' শিনোরামের পরিচ্ছেদ দিয়ে যাতে ১৯৯৮ খ্রিস্টাব্দে কলকাতায় অনুষ্ঠিত ভারতীয় কমিউনিস্ট পার্টির ১৬শ কংগ্রেসের ওপর আলোকপাত করা হয়েছে।

এ গ্রন্থে তাঁর জীবনের শেষ ১৩ বৎসরের কোন বিবরণী পাওয়া যাবে না। ২০০০ খ্রিস্টাব্দে তিনি স্বাস্থ্যগত কারণে পশ্চিমবঙ্গের মুখ্যমন্ত্রীর দায়িত্বভার পরিত্যাগ করেন। এই অবসরকালীন সময়ের ধারাচিত্রও এ গ্রন্থে পাওয়ার অবকাশ নেই। গ্রন্থটি স্বাধীনতাউত্তর ভারতের রাজনীতির একটি প্রামাণ্য দলিল যদিও এতে স্বাভাবিকভাবেই লেখকের নিজস্ব দৃষ্টিভঙ্গী ও মতামত প্রতিফলিত হয়েছে।

## তথ্যসূত্র

বিষয়শ্রেণী:আত্মজীবনী
ঝটপট খাবার

[thumb|250px|[হ্যামবার্গার|বার্গার, পৃথিবীর অনেক দেশে প্রচলিত অন্যতম জনপ্রিয় ফাস্ট ফুড]]

**ঝটপট খাবার** বা ইংরেজিতে **ফাস্ট ফুড** () বিংশ শতাব্দীর মাঝামাঝি ভাগে উদ্ভাবিত একটি শব্দবন্ধ যা দিয়ে সে সকল খাবারকে বোঝানো হয় যেগুলো খুব তাড়াতাড়ি তৈরি ও পরিবেশন করা যায়। যে কোনও খাবার যেটি তৈরিতে অল্প সময় লাগে তাকে ঝটপট খাবার বা ফাস্ট ফুড হিসেবে গণ্য হতে পারে, কিন্তু সচারচর "ফাস্ট ফুড" বলতে সেই খাবারগুলিকে বোঝানো হয় যা মূলত হোটেল-রেস্তোরাঁতে বিক্রি করা হয়, এবং ক্রেতা চাহিবামাত্র পরিবেশন করা হয়। পাশ্চাতে, বিশেষ করে মার্কিন সংস্কৃতিতে বা মার্কিন সংস্কৃতির দ্বারা প্রভাবিত সংস্কৃতিগুলিতে "ফাস্ট ফুড" বলতে প্রধানত মার্কিন রন্ধনশৈলীর বার্গার, ফ্রাইড চিকেন, হট ডগ ইত্যাদি পদকে বোঝানো হয়। ১৯৫১ সালে ইংরেজি মরিয়াম-ওয়েবস্টার অভিধানে অন্তর্ভুক্ত হওয়ার মাধ্যমে *fast food* (*ফাস্ট ফুড*) শব্দটি প্রথম স্বীকৃতি লাভ করে।

ঝটপট খাবার বা ফাস্ট ফুড যেসব দোকানে বিক্রি করা হয় সেগুলোতে সচারচর কোনো বসার স্থান থাকে না। যদিও বাংলাদেশের বেশিরভাগ ফাস্ট ফুডের দোকানে বসার স্থান রয়েছে। বেশিরভাগ ক্ষেত্রে দোকানগুলো স্বল্প পরিমাণ স্থান নিয়ে গড়ে ওঠে। ফাস্টফুড রেস্তোরাঁগুলো ফাস্ট ফুড রেস্টুরেন্ট বা কুইক সার্ভিস রেস্টুরেন্ট নামেও পরিচিত। যেসব ক্ষেত্রে কোনো একটি চেইন স্টোরের মাধ্যমে ফাস্ট ফুডেরে বিপণন পরিচালনা করা হয়, সেক্ষেত্রে ফাস্ট ফুডের মানের সমতা বজায় রাখতে একটি নির্দিষ্ট স্থান থেকে সকল শাখায় কাঁচামাল সরবরাহ করা হয়।

## বিশ্বায়ন
[thumb|250px|[রাশিয়া|রাশিয়ার মস্কোতে বিখ্যাত মার্কিন ঝটপট খাবার বিক্রেতা ম্যাকডোনাল্ডসের একটি দোকান]]
২০০৬ সালে বিশ্বব্যপী ফাস্ট ফুডের বাজার আগের বছরের চেয়ে ৪.৮% বৃদ্ধি পায় এবং এর মূল্যমান হয় ১০ হাজার ২৪০ কোটি মার্কিন ডলার, এবং মোট লেনদেন হয় ৮ হাজার ৩০ কোটি। শুধুমাত্র ভারতেই এই বৃদ্ধির পরিমাণ ছিলো ৪০%।

বিশ্বের অন্যতম বৃহৎ ঝটপট খাবারের বিপণীশৃঙ্খল (ফাস্ট ফুড চেইন স্টোর) ম্যাকডোনাল্ডসের ৬টি মহাদেশের ১২৬টি দেশে শাখা রয়েছে, এবং এ দেশগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ডস রাশিয়ার মস্কোতে তাদের একটি শাখা খোলে যার প্রথম দিনে মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডের সবচেয়ে বড় রেস্তোরাঁটি রয়েছে চীনের বেইজিংয়ে।
## তথ্যসূত্র

বিষয়শ্রেণী:ঝটপট খাবার
বিষয়শ্রেণী:পুষ্টি
বিষয়শ্রেণী:মার্কিন উদ্ভাবন
বিষয়শ্রেণী:সহজপ্রাপ্য খাদ্য
বিষয়শ্রেণী:ইংরেজ উদ্ভাবন
মুলুঙ্গু দালিটসা মালাউই

**মুলুঙ্গু দালিটসা মালাউই** (চিচেওয়া: Mulungu dalitsa Malaŵi; ইংরেজি: God Bless Malaŵi; বাংলা: ঈশ্বর মালাউইকে রক্ষা করুন) মালাউইর জাতীয় সঙ্গীত। গানটির কথা এবং সুর দিয়েছেন মাইকেল ফ্রেদরিক পাউল সাউক। এইটি একটি প্রতিযোগিতার ফলাফল হিসেবে ১৯৬৪ সালে অবলম্বন করা হয়েছিল।

## গানের কথা

## তথ্যসূত্র

## বহিঃসংযোগ
* MIDI version of anthem

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
গড সেইভ দ্য কিং

**গড সেইভ দ্য কিং / কুইন** বা **ঈশ্বর রাজাকে/রানীকে রক্ষা করো** হলো যুক্তরাজ্য এবং এর প্রাক্তন উপনিবেশসমূহের (বর্তমানে যেগুলো স্বাধীন সার্বভৌম রাষ্ট্র) সমন্বয়ে গঠিত মৈত্রীজোটের জাতীয় সঙ্গীত।

## গানের কথা

## তথ্যসূত্র

## বহিঃসংযোগ
* Official Royal webpage on the anthem
* Department of Canadian Heritage - Royal anthem page
* God Save Great George our King: - article discussing different versions of the lyrics
* ''Le 'God save the king' à Saint-Cyr''
* Himnuszok - The Himnuszok website has a vocal version of the first three verses of "God Save the Queen". (Hungarian)

বিষয়শ্রেণী:জাতীয় সঙ্গীত
বিষয়শ্রেণী:১৭৪৪-এর গান
বিষয়শ্রেণী:নিউজিল্যান্ডের জাতীয় প্রতীক
বিষয়শ্রেণী:ব্রিটিশ রাজতন্ত্র
বিষয়শ্রেণী:যুক্তরাজ্যের জাতীয় প্রতীক
ইন্দেপেন্দেন্সা তোতাল

**ইন্দেপেন্দেন্সা তোতাল** (পর্তুগিজ: Independência total; বাংলা: সম্পূর্ণ স্বাধীনতা) সাঁউ তুমি ও প্রিন্সিপির জাতীয় সঙ্গীত। গানটির কথা দিয়েছেন আলদা নেভেস দা গ্রাসা দো ইস্পিরিত সান্তো এবং সুর দিয়েছেন মানুয়েল দোস সান্তোস বাহেতো দে সোউসা এ আমেইদা। এটি ১৯৭৫ সালে গৃহীত হয়।

## গানের কথা

## তথ্যসূত্র

## বহিঃসংযোগ
* এমপি৩ সংস্করণ

বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
এরিখ সেগাল

**এরিখ সেগাল** ( জুন ১৬, ১৯৩৭ - জানুয়ারি ১৭, ২০১০ ) ছিলেন একজন আমেরিকান সাহিত্যিক, চিত্রনাট্যকার ও অধ্যাপক। আমেরিকার ইয়েল বিশ্ববিদ্যালেয়র অধ্যাপক সেগালের ১৯৭০-এ প্রকাশিত প্রথম উপন্যাস *‌‌লাভ স্টোরি‌*  তাঁকে জনিপ্রয়তার শিখরে পৌছে দেয়। জেনি আর অলিভারের প্রেম, পরিবারের আপত্তি সত্ত্বেও বিয়ে, জেনির ক্যানসারে মৃত্যু আর শেষে অলিভারের বিখ্যাত উক্তি, ‘লাভ মিনস নেভার হ্যাভিং টু সে ইউ আর সরি’ (ভালবাসায় ক্ষমার কথা আসে না)- পৃথিবীর প্রায় সব দেশে তরুণ-তরুণীদের কাছে প্রেমের বাইবেল হয়ে ওঠে এই উপন্যাস।

তিনি হার্ভার্ড বিশ্ববিদ্যালয় থেকে তুলনামূলক সাহিত্যে ডক্টরেট করেন ১৯৬৫ সালে  এরপর মার্কিন বংশোদ্ভূত সেগাল ইয়েল ইউনিভার্সিটিতে অধ্যাপনা করতেন। বিশ্ববিদ্যালয়ে শিক্ষকতার সময় লাভ স্টোরি উপন্যাসটি লেখেন তিনি। ওই বই অবলম্বনে ১৯৭০ সালে একটি চলচ্চিত্র নির্মিত হয়। পরবর্তী সময়ে চলচ্চিত্রটি বিশ্বব্যাপী সাড়া ফেলে। একটি ক্যাটাগরিতে অস্কারও লাভ করে চলচ্চিত্রটি।

## তথ্যসূত্র

## বহিঃসংযোগ
* 
* 
* 

বিষয়শ্রেণী:ইংরেজ ঔপন্যাসিক
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:১৯৩৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন ইহুদি
আজাদ হিন্দ ডাকটিকিট

থাম্ব|200px|আজাদ হিন্দের ডাকটিকিটে আজাদ হিন্দ পতাকা
থাম্ব|ডান|200px|পাঁচটি ভিন্ন নকশার আজাদ হিন্দ ডাকটিকিট। সর্বোচ্চ মূল্যের ১+২ টাকার ডাকটিকিটটি এখানে দেখানো হয়নি।
**আজাদ হিন্দ ডাকটিকিট** হল নেতাজি সুভাষচন্দ্র বসুর আজাদ হিন্দ কর্তৃক ১৯৪৩ সালে নাৎসি জার্মানিতে প্রকাশিত ছয়টি ভিন্ন নকশার প্রচারমূলক ডাকটিকিট। ভারতীয় ডাক বিভাগ এই ছয়টি অব্যবহৃত আজাদ হিন্দ ডাকটিকিট *ইন্ডিয়ান ফ্রিডম স্ট্রাগল থ্রু ইন্ডিয়া পোস্টেজ স্ট্যাম্প* নামক স্মারক গ্রন্থের অন্তর্ভুক্ত করেন।

নেতাজির পরিকল্পনা অনুসারে ওয়ার্নার ও মারিয়া ভন অ্যাক্সটার-হেউটলাস এই ডাকটিকিটগুলির নকশা প্রস্তুত করেছিলেন। এই নকশাগুলি ছিল:
* ১+১ আনা – জার্মান এমজি৩৪ মেশিনগান থেকে গুলিবর্ষণরত শিখ সৈনিকের ছবি সহ।
* ১/২ আনা, ১ আনা ও ২+২ আনা – লাঙল ও পশ্চাতে ভূমিকর্ষণরত কৃষকের ছবি সহ।
* ২-১/২ আনা ও ২-১/২ + ২-১/২ আনা – ভারতীয় রমণী কর্তৃক চরখায় সুতো কাটার ছবি সহ।
* ৩+৩ আনা – মুমূর্ষু সৈনিকের সুশ্রুষারত নার্সের ছবি সহ।
* ৮+১২ আনা ও ১২ আনা + ১ টাকা – অখণ্ড ভারতের মানচিত্রের উপর ছিন্ন শিকলের ছবি সহ।
* ১+২ টাকা – হিন্দু, মুসলমান ও শিখ সৈনিকের হাতে আজাদ হিন্দ পতাকার ছবি সহ।

বার্লিনের গভর্নমেন্ট প্রিন্টিং ব্যুরোয় ডাকটিকিটগুলি ছাপা হয়। কম দামের টিকিটগুলি প্রথমে দশ লক্ষ ও পরে আরও পাঁচ লক্ষ ছাপা হয়। ১ + ২ টাকার টিকিটগুলি তিনটি রং বৈচিত্র্যে মাত্র ১৩,৫০০টি ছাপা হয়েছিল। প্রতিটি মূল্যের ডাকটিকিট ভিন্ন ভিন্ন রঙে ছাপা হয়। ১ + ২ টাকার ডাকটিকিটটি বহুবর্ণ নকশায় ছাপা হয়। Mi. VII ১ টাকা + ২ টাকার নকশাতেও অনেকগুলি রং ব্যবহার করা হয়েছিল।

## তথ্যসূত্র

## গ্রন্থপঞ্জি
* "Pastimes; Stamps" by Barth Healey in the *New York Times*, 3 December 1989.
* "Indian Legion Stamps and Postal History " in *Introduction to Foreign Legion Stamps and Postal History*.
* *Michel Deutschland-Spezial 1998*, Schwaneberger Verlag GmbH, Munich, 1988.

## আরও দেখুন
* আজাদ হিন্দ
* আজাদ হিন্দ ফৌজ

বিষয়শ্রেণী:আজাদ হিন্দ
বিষয়শ্রেণী:আজাদ হিন্দ ফৌজ
বিষয়শ্রেণী:সুভাষচন্দ্র বসু
বিষয়শ্রেণী:ভারতের ডাকটিকিট
বিষয়শ্রেণী:সিন্ডারেলা ডাকটিকিট
দ্বিমিক সংখ্যাপদ্ধতি

thumb|
**বাইনারি সংখ্যা পদ্ধতি** বা **দ্বিমিক সংখ্যা পদ্ধতি** () একটি সংখ্যা পদ্ধতি যাতে সকল সংখ্যাকে কেবলমাত্র ০ এবং ১ দিয়ে প্রকাশ করা হয়। এই সংখ্যা পদ্ধতির ভিত্তি দুই। ডিজিটাল ইলেকট্রনিক যন্ত্রপাতির লজিক গেটে এই সংখ্যাপদ্ধতির ব্যাপক প্রয়োগ রয়েছে। তাছাড়া প্রায় সকল আধুনিক কম্পিউটারে বাইনারি সংখ্যা পদ্ধতি ব্যবহার করা হয়। বাইনারি পদ্ধতিতে প্রতিটি অঙ্ককে বিট বলা হয়।

সংখ্যা পদ্ধতিকে সাধারণত ৪ ভাগে ভাগ করা হয়।
(১) ডেসিমেল নাম্বার সিস্টেম, 
(২) বাইনারী নাম্বার সিস্টেম, 
(৩) অক্টাল নাম্বার সিস্টেম ‍ও 
(৪) হেক্সা ডেসিমেল নাম্বার সিস্টেম। ডেসিমেল নাম্বার

সিস্টেমে অঙ্ক ১০ টি অর্থাৎ এর বেজ ১০ (১,২,৩,৪,৫,৬,৭,৮,৯,০)। অনুরূপভাবে বাইনারী নাম্বার সিস্টেমের বেজ ২ (১,০), অক্টাল নাম্বার সিস্টেমের বেজ ৮ (১,২,৩,৪,৫,৬,৭,০), হেক্সা ডেসিমেল নাম্বার সিস্টেমের বেজ ১৬(১,২,৩,৪,৫,৬,৭,৮,৯,A,B,C,D,E,F, ০ )।

## ইতিহাস

## বাইনারি সংখ্যাপদ্ধতির রূপান্তর
৫ এর বাইনারি  (?)২

(৫)১০ কে বাইনারি বেজ অর্থাৎ ২ দ্বারা ভাগ করে অগ্রসর হতে হবে।

৫÷২

ভাগফল ২ ভাগশেষ ১ (LSB কম গুরুত্বপূর্ণ বিট)

২÷২

ভাগফল ১ ভাগশেষ ০

১÷২

ভাগফল ০ ভাগশেষ ১ (MSB সর্বাধিক গুরুত্বপূর্ণ বিট)

ভাগশেষ গুলোকে MSB থেকে LSB হিসাবে সাজিয়ে নিতে হবে।

অর্থাৎ ১০১

(৫)১০=(১০১)২

আবার ১০১ এর ডেসিমেল মান অর্থাৎ দশমিক সংখ্যা হবে

১×২২+০×২১+১×২০

=১×৪+০×২+১×১

=৪+০+১

=৫

বাইনারি সংখ্যার যোগ : (নিয়ম)

0+0=0 ; 

1+1=0,হাতে 1;

1 + 0 = 1;

0 + 1 = 1.    

যেমন:

1010

(+)11

=1101 ( Ans). 

## তথ্যসূত্র

## বহিঃসংযোগ
* A brief overview of Leibniz and the connection to binary numbers
* Binary System at cut-the-knot
* Conversion of Fractions at cut-the-knot
* Binary Digits at Math Is Fun
* Binary converter with direct access to bits 
* How to Convert from Decimal to Binary at wikiHow
* Learning exercise for children at CircuitDesign.info
* Binary Counter with Kids
* “Magic” Card Trick
* Quick reference on Howto read binary
* Online converter for all types of binary numbers (including single and double precision IEEE754 numbers)
* Online numeral system converter
* বাইনারি সংখ্যা টিউটোরিয়াল

বিষয়শ্রেণী:কম্পিউটার বিজ্ঞান
বিষয়শ্রেণী:সংখ্যাপদ্ধতি
বিষয়শ্রেণী:দ্বিমিক পাটিগণিত
বিষয়শ্রেণী:পরিগণক অঙ্কশাস্ত্র
বিষয়শ্রেণী:প্রাথমিক পাটিগণিত
কুসুমকুমারী দাশ

**কুসুমকুমারী দাশ** (২১ সেপ্টেম্বর ১৮৭৫ – ২৫ ডিসেম্বর ১৯৪৮) একজন বাঙালি মহিলা কবি। তার রচিত "আদর্শ ছেলে", যার প্রথম চরণ "আমাদের দেশে হবে সেই ছেলে কবে", বিভিন্ন পাঠ্যপুস্তকে অন্তর্ভুক্ত করার জন্য সর্বাধিক পরিচিত। কবির জ্যেষ্ঠ পুত্র জীবনানন্দ দাশ বিংশ শতাব্দীর বাংলা সাহিত্যের অন্যতম প্রধান এবং জনপ্রিয় কবি।

## জন্ম ও পরিবার
কবি কুসুমকুমারী দাশ বাখরগঞ্জ জেলার বরিশাল শহরে ১৮৭৫ খ্রিস্টাব্দের ২১ শে সেপ্টেম্বর এক বিদ্যানুরাগী পরিবারে জন্মগ্রহণ করেন। তার পিতা চন্দ্রনাথ দাশ এবং মাতা ধনমাণি। চন্দ্রনাথ ব্রাহ্মধর্ম গ্রহণ করায় গ্রামবাসীদের বিরোধিতায় গৈলা গ্রামের পৈতৃক ভিটা ছেড়ে বরিশালে চলে আসেন।

## শিক্ষাজীবন
কুসুমকুমারী একটি পারিবারিক পরিমণ্ডল পেয়েছিলেন। বরিশাল ব্রাহ্মসমাজ দ্বারা প্রতিষ্ঠিত মেয়েদের হাই স্কুলে তিনি ৪র্থ শ্রেণী পর্যন্ত পড়েন। এরপর বালিকাদের অভাবের জন্য স্কুলটি বন্ধ হয়ে গেলে কুসুমকুমারীকে তার বাবা কলকাতায়, রামানন্দ চট্টোপাধ্যায়ের গৃহে রেখে বেথুন স্কুলে ভর্তি করেন। একবছর পর ব্রাহ্মবালিকা বোর্ডিং-এ লাবণ্যপ্রভা বসুর তত্ত্বাবধানে পড়াশোনা করেন। প্রবেশিকা শ্রেণীতে পড়ার সময়েই ১৮৯৪ সালে তার বিয়ে হয় বরিশালের ব্রজমোহন ইনস্টিটিউশনের প্রধান শিক্ষক সত্যানন্দ দাশের সঙ্গে। তারই অনুপ্রেরণায় কুসুমকুমারী সাহিত্য চর্চা চালিয়ে যান। বরিশালের ব্রাহ্মসমাজের সভা-উৎসব-অনুষ্ঠানে কুসুমকুমারী যোগদান করতেন। তিনি ১৩১৯ থেকে ১৩৩৮ বঙ্গাব্দ পর্যন্ত প্রায় প্রতি বছরই, বরিশাল ছাত্র সংঘের সপ্তাহকালব্যাপী মাঘোত্সবের মহিলা দিবসের উপাসনায় আচার্যের কাজ করেছেন। বয়স বাড়ার সাথে সাথে এমন একটি স্বাভাবিক মর্যাদার অধিকারিণী হয়েছিলেন যে, শুধু মহিলাদের উৎসবে নয়, ব্রাহ্মসমাজের সাধারণ সভাতেও তিনি আচার্যের কর্মভার কাজ করেছেন। তিনি বরিশাল মহিলা সভার সম্পাদক ছিলেন।

## সাহিত্যকর্ম
ছোটবেলা থেকেই কবিতা ও প্রবন্ধ লিখতেন কুসুমকুমারী। রামানন্দ চট্টোপাধ্যায়, শিশুদের জন্য যে চিত্রশোভিত বর্ণশিক্ষার বই লিখেছিলেন, তার প্রথম ভাগে কুসুমকুমারী রচিত যুক্তাক্ষরবিহীন ছোট ছোট পদ্যাংশ ছিল। তিনি সম্পাদক মনোমোহন চক্রবর্তীর অনুরোধে লিখেছেন "ব্রহ্মবাদী" পত্রিকায়। তার অল্প কিছু কবিতা প্রকাশিত হয়েছে "প্রবাসী" ও "মুকুল" পত্রিকায়। তিনি নিয়মিত পত্রিকা রাখতেন। কিন্তু অধিকাংশই পাওয়া যায়নি কারণ হয় সেগুলো হয় হারিয়ে গেছে নতুবা তিনি সেগুলো নষ্ট করেছেন। তার কবিতায় বার বার এসেছে ধর্ম, নীতিবোধ, দেশাত্মবোধ। *কবিতা মুকুল* (১৮৯৬) তার কাব্যগ্রন্থ। *পৌরাণিক আখ্যায়িকা* নামের একটি গদ্যগ্রন্থও তিনি রচনা করেন।

## সম্মাননা
"নারীত্বের আদর্শ" এক প্রবন্ধ প্রতিযোগিতায় কুসুমকুমারী স্বর্ণ পদকে ভূষিত হন। তার পুত্র কবি জীবনানন্দ লিখেছেন- 

## মৃত্যু
১৯৪৮ খ্রিস্টাব্দের ২৫শে ডিসেম্বর কলকাতার রাসবিহারী এভিনিউয়ের বাড়িতে তার মৃত্যু হয়।

## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:গৈলার ব্যক্তি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:বাঙালি নারী কবি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:বাঙালি লেখক
বিষয়শ্রেণী:বেথুন কলেজের প্রাক্তন শিক্ষার্থী
বিষয়শ্রেণী:১৯শ শতাব্দীর বাঙালি
বিষয়শ্রেণী:ভারতীয় সমাজকর্মী
বিষয়শ্রেণী:ভারতীয় নারী কবি
বিষয়শ্রেণী:কলকাতার লেখক
বিষয়শ্রেণী:ভারতীয় কবি
বিষয়শ্রেণী:ভারতীয় লেখক
বিষয়শ্রেণী:ভারতীয় লেখিকা
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় নারী শিক্ষাবিদ
বিষয়শ্রেণী:পশ্চিমবঙ্গের কবি
বিষয়শ্রেণী:পশ্চিমবঙ্গের লেখিকা
বিষয়শ্রেণী:বরিশালের লেখক